Document ID: 31985R2600

31985R2600
L 248/9
JURNALUL OFÍCIAL AL UNIUNII EUROPENE
REGULAMENTUL (CEE) NR. 2600/85 AL COMISIEI
din 16 septembrie 1985
de modificare a Regulamentului (CEE) nr. 890/78 de stabilire a normelor de certificare a hameiului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat ultima dată de actul de aderare a Greciei, în special articolul 2 alineatul (5),
întrucât Regulamentul (CEE) nr. 890/78 al Comisiei (2), modificat ultima dată de Regulamentul (CEE) nr. 1979/83 (3), prevede cerințele minime de comercializare a hameiului; întrucât aceste cerințe prevăd conținutul maxim de bractee pentru hameiul neprelucrat;
întrucât practicile comerciale indică că, în general, calitatea hameiului nu este influențată de conținutul de bractee; întrucât, în consecință, se poate elimina această cerință de comercializare;
întrucât măsurile prevăzute de prezentul regulament sunt în conformitate cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
Anexele I și II la Regulamentul (CEE) nr. 890/78 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament se aplică hameiului începând cu recolta din 1985.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 septembrie 1985.

Labels: 7
3
17